text: Lastbil på tværs skabte lange køer
  21 februar 2012 kl. 09.46
  En tung lastbil kørte omkring klokken 10 galt på motorvej E45 ved motorvejskryds Skærup. For tæt kørsel på strækningen var årsagen.
  Der blev kaldt flere ambulancer og Vejle Brandvæsen til ulykken som skete på en strækning, hvor der er gang i et omfattende vejarbejde.
  Lastbilen spærrede begge kørebaner og lukkede for al trafik i den sydgående retning. Trafikken blev omdirigeret, og efter en halv time blev det ene spor farbart. Kort før klokken 12 var begge vejbaner igen farbare.
  Førerhuset på lastbilen blev smadret, men chaufføren slap med mindre knubs.
  Da trafikken igen kunne passere, gav en anden lastbil problemer. En rumænsk lastbil var punkteret i ventetiden og måtte også bugseres væk.
  